Document ID: 32013R1418

KOMISSION TÄYTÄNTÖÖNPANOASETUS (EU) N:o 1418/2013,
annettu 17 päivänä joulukuuta 2013,
kalastus- ja vesiviljelytuotealan yhteisestä markkinajärjestelystä annetun Euroopan parlamentin ja neuvoston asetuksen (EU) N:o 1379/2013 mukaisista tuotantoa ja kaupan pitämistä koskevista suunnitelmista
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1379/2013 (1) ja erityisesti sen 29 artiklan,
sekä katsoo seuraavaa:
(1)
Kalastus- ja vesiviljelyalan tuottajaorganisaatioiden olisi pyrittävä edistämään yhteisessä kalastuspolitiikassa ja kalastus- ja vesiviljelytuotealan yhteisessä markkinajärjestelyssä asetettujen tavoitteiden saavuttamista.
(2)
Asetuksessa (EU) N:o 1379/2013 säädetään erityisesti, että kalastusalan tuottajaorganisaatioiden on otettava käyttöön toimenpiteitä, joilla edistetään kestävää kalastustoimintaa, vähennetään tahattomia saaliita, parannetaan kalastustuotteiden jäljitettävyyttä ja estetään laittomat, ilmoittamattomat ja sääntelemättömät kalastustoimet, ja että vesiviljelyalan tuottajaorganisaatioiden on otettava käyttöön toimenpiteitä, joilla edistetään kestävää vesiviljelytoimintaa sekä varmistetaan, että toiminta on yhdenmukaista kansallisten strategiasuunnitelmien kanssa ja taataan kestävien vesiviljelykäytänteiden soveltaminen.
(3)
Asetuksessa (EU) N:o 1379/2013 säädetään lisäksi, että kalastus- ja vesiviljelyalan tuottajaorganisaatioiden on otettava käyttöön toimenpiteitä, joilla parannetaan tuotteiden markkinoille saattamisen edellytyksiä ja tuottajien toiminnan kannattavuutta, vakautetaan markkinoita ja vähennetään kalastustoimien ympäristövaikutuksia.
(4)
Tuottajaorganisaatioiden toimivaltaisille kansallisille viranomaisille esittämillä tuotantoa ja kaupan pitämistä koskevilla suunnitelmilla olisi pyrittävä saavuttamaan kalastus- ja vesiviljelytuotealan yhteisen markkinajärjestelyn tavoitteet.
(5)
Jotta varmistetaan, että kaikki tuottajaorganisaatiot panevat tuotantoa ja kaupan pitämistä koskevat suunnitelmat täytäntöön yhdenmukaisesti ja että suunnitelmien rakenteessa otetaan huomioon asetuksen (EU) N:o 1379/2013 3 ja 7 artiklassa vahvistetut tavoitteet, on aiheellista, että komissio määrittelee suunnitelmille yhtenäisen mallin.
(6)
Tuotantoa ja kaupan pitämistä koskevien suunnitelmien esittämiselle olisi asetettava yhdenmukaiset määräajat, jotta varmistetaan, että suunnitelmat voidaan hyväksyä hyvissä ajoin, ottaen huomioon, että kyseisten suunnitelmien toteutukseen tarvittavan, meri- ja kalastuspolitiikan rahoitustuen edellytyksistä vuosiksi 2014-2020 annettavan unionin säädöksen mukaisen rahoitustuen saamiseksi on laadittava asianmukainen rahoitussuunnitelma.
(7)
Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Tuotantoa ja kaupan pitämistä koskevien suunnitelmien muoto ja rakenne
Asetuksen (EU) N:o 1379/2013 28 artiklassa tarkoitettujen tuotantoa ja kaupan pitämistä koskevien suunnitelmien, jäljempänä ’suunnitelmat’, muoto ja rakenne esitetään tämän asetuksen liitteessä.
2 artikla
Suunnitelmien esittämisen määräajat ja menettelyt
1. Tuottajaorganisaatioiden on toimitettava ensimmäiset suunnitelmansa toimivaltaisille kansallisille viranomaisilleen helmikuun 2014 loppuun mennessä. Tammikuun 1 päivän 2014 jälkeen hyväksyttyjen tuottajaorganisaatioiden on toimitettava ensimmäiset suunnitelmansa toimivaltaisille kansallisille viranomaisille kahdeksan viikon kuluttua niiden hyväksymisestä. Myöhemmät suunnitelmat on toimitettava kahdeksan viikkoa ennen voimassa olevien suunnitelmien päättymistä.
2. Jos toimivaltainen kansallinen viranomainen arvioi, että tuottajaorganisaation toimittamalla suunnitelmalla pyritään asetuksen (EU) N:o 1379/2013 3 ja 7 artiklassa asetettuihin tavoitteisiin, se hyväksyy suunnitelman kuuden viikon kuluessa sen vastaanottamisesta ja ilmoittaa asiasta viipymättä tuottajaorganisaatiolle.
3. Jos toimivaltainen kansallinen viranomainen arvioi, ettei toimitetulla suunnitelmalla voida saavuttaa asetuksen (EU) N:o 1379/2013 3 ja 7 artiklassa asetettuja tavoitteita, se ilmoittaa asiasta tuottajaorganisaatiolle tämän artiklan 2 kohdassa vahvistetussa määräajassa. Tuottajaorganisaation on kahden viikon kuluessa toimitettava muutettu ohjelma hyväksyttäväksi.
4. Määräaika muutetun ohjelman hyväksymiselle on neljä viikkoa sen vastaanottamisesta.
5. Jos toimivaltainen viranomainen ei hyväksy tai hylkää ohjelmaa 2 tai 4 kohdan mukaisesti, se katsotaan hyväksytyksi.
3 artikla
Suunnitelmien tarkistaminen
1. Jos toimivaltainen kansallinen viranomainen arvioi, että asetuksen (EU) N:o 1379/2013 28 artiklan 4 kohdan mukaisesti toimitetulla tarkistetulla suunnitelmalla pyritään mainitun asetuksen 3 ja 7 artiklassa asetettuihin tavoitteisiin, se hyväksyy suunnitelman neljän viikon kuluessa sen vastaanottamisesta ja ilmoittaa asiasta viipymättä tuottajaorganisaatiolle.
2. Jos toimivaltainen kansallinen viranomainen arvioi, ettei tarkistetulla suunnitelmalla voida saavuttaa asetuksen (EU) N:o 1379/2013 3 ja 7 artiklassa asetettuja tavoitteita, se ilmoittaa asiasta tuottajaorganisaatiolle tämän artiklan 1 kohdassa tarkoitetussa määräajassa. Tuottajaorganisaation on kahden viikon kuluessa toimitettava muutettu ohjelma hyväksyttäväksi.
3. Määräaika muutetun ohjelman hyväksymiselle on neljä viikkoa sen vastaanottamisesta.
4. Jos toimivaltainen viranomainen ei hyväksy tai hylkää tarkistettua ohjelmaa 1 tai 3 kohdan mukaisesti, se katsotaan hyväksytyksi.
4 artikla
Voimaantulo
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2013.

Labels: 7
3
6